CELEX: 62012CA0079
Language: sl
Date: 2013-02-21 00:00:00
Title: Zadeva C-79/12: Sodba Sodišča (osmi senat) z dne 21. februarja 2013 (predlog za sprejetje predhodne odločbe Curtea de Apel Alba Iulia – Romunija) – SC Mora IPR SRL proti Direcția Generală a Finanțelor Publice Sibiu, Direcția Județeană pentru Accize și Operațiuni Vamale Sibiu (Fiscalité — TVA — Direktiva 2006/112/ES — Člen 211 — Odloženo plačilo DDV ob uvozu)

20.4.2013   
            
            
               SL
            
            
               Uradni list Evropske unije
            
            
               C 114/20
            
         Sodba Sodišča (osmi senat) z dne 21. februarja 2013 (predlog za sprejetje predhodne odločbe Curtea de Apel Alba Iulia – Romunija) – SC Mora IPR SRL proti Direcția Generală a Finanțelor Publice Sibiu, Direcția Județeană pentru Accize și Operațiuni Vamale Sibiu
   (Zadeva C-79/12) (1)
   
   (Fiscalité - TVA - Direktiva 2006/112/ES - Člen 211 - Odloženo plačilo DDV ob uvozu)
   2013/C 114/28
   Jezik postopka: romunščina
   
      Predložitveno sodišče
   
   Curtea de Apel Alba Iulia
   
      Stranke v postopku v glavni stvari
   
   
      Tožeča stranka: SC Mora IPR SRL
   
      Toženi stranki: Direcția Generală a Finanțelor Publice Sibiu, Direcția Județeană pentru Accize și Operațiuni Vamale Sibiu
   
      Predmet
   
   Predlog za sprejetje predhodne odločbe – Curtea de Apel Alba Iulia – Razlaga člena 211 Direktive Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, str. 1, popravek UL 2007 L 335, str. 60) – Razlaga členov 26(2), 28, 30 in 107 PDEU – Pravica držav članic, da odobrijo odlog plačila DDV ob uvozu – Dopustnost nacionalne zakonodaje, ki nalaga pogoj pridobitve potrdila o odlogu plačila, ki z Direktivo ni določen – Poznejše zakonske spremembe, na podlagi katerih so bili plačila DDV ob uvozu oproščeni le nekateri davčni zavezanci – Diskriminacija – Kršitev prepovedi carin ob uvozu
   
      Izrek
   
   Člen 211 Direktive Sveta 2006/112/ES z dne 28. novembra 2006 o skupnem sistemu davka na dodano vrednost je treba razlagati tako, da ne nasprotuje uporabi zakonodaje države članice, kakršna je v postopku v glavni stvari, ki odloženo plačilo davka na dodano vrednost, ki se dolguje za uvoženo blago, pogojuje s pridobitvijo potrdila, ki ga ta direktiva ne določa, če pogoji pridobitve takega potrdila spoštujejo načelo davčne nevtralnosti, kar pa mora preveriti predložitveno sodišče.
   
      (1)  UL C 126, 28.4.2012.